কোকৰাঝাৰৰ দাওলাবাৰী চাহ বাগানত দেওবাৰে পুৱা পঞ্চি বেক নামৰ এগৰাকী মহিলাই শুই থকা অৱস্থাত গিৰীয়েক এতৱা বেকক চোকা অস্ত্ৰৰে ডিঙি ৰেপি হত্যা কৰে।
গিৰীয়েকে মদ খাই প্ৰায়ে মাৰ ধৰ কৰাত অতিষ্ঠ হৈয়ে বেকক হত্যা কৰা বুলি ইতিমধ্যে আৰক্ষীৰ আগত স্বীকাৰোক্তি দিছে দুটি কণমানিৰ মাতৃ মহিলাগৰাকীয়ে।
আৰক্ষীৰ সূত্ৰই প্ৰকাশ কৰা অনুসৰি দেওবাৰে পুৱা ১০ বজাত ঘটনাটো সংঘটিত হয়।
ঘটনাটোৰ বিষয়ে অৱগত হৈ আৰক্ষীয়ে মহিলাগৰাকীক ঘৰৰ পৰা গ্ৰেপ্তাৰ কৰি আনে। 'আমি মহিলাগৰাকীক গ্ৰেপ্তাৰ কৰিছো আৰু তেওঁ গিৰীয়েকক হত্যা কৰাৰ কথা স্বীকাৰ কৰিছে,' জনালে কোকৰাঝাৰ থানাৰ ভাৰপ্ৰাপ্ত বিষয়া বি বসুমতাৰীয়ে।
হত্যাকাৰী মহিলাগৰাকীয়ে জনোৱা মতে মদাহী গিৰীয়েক দেওবাৰে পুৱাও নিচাগ্ৰস্ত অৱস্থাত ঘৰ সোমাইছিলহি আৰু শুবলৈ যোৱাৰ আগতে তেওঁক মাৰধৰ কৰিছিল।
পত্নী-পতিহালৰ ৯ আৰু ৫ বছৰীয়া দুটি সন্তান আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
